CELEX: C2006/178/38
Language: da
Date: 2006-07-29 00:00:00
Title: Sag C-239/06: Sag anlagt den  29. maj 2006  — Kommissionen for De Europæiske Fællesskaber mod Den Italienske Republik

29.7.2006   
            
            
               DA
            
            
               Den Europæiske Unions Tidende
            
            
               C 178/24
            
         Sag anlagt den 29. maj 2006 — Kommissionen for De Europæiske Fællesskaber mod Den Italienske Republik
   (Sag C-239/06)
   (2006/C 178/38)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved G. Wilms, C. Cattabriga og L. Visaggio, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italiensk Republik har tilsidesat sine forpligtelser i henhold til artikel 2, 9, 10 og 11 i forordning (EØF, Euratom) nr. 1552/89 samt i henhold til de tilsvarende bestemmelser i Rådets forordning (EF, Euratom) nr. 1150/2000, idet den har afvist at beregne og indbetale egne indtægter, der uretmæssigt ikke er blevet opkrævet som følge af den fritagelse for importafgifter, der anvendes ensidigt på materiel til militær brug, og idet den har afvist at betale de morarenter, der er påløbet som følge af, at disse egne indtægter ikke i tide er blevet stillet til rådighed for Kommissionen
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Efter Kommissionens opfattelse udgjorde den fritagelse for importafgifter, som Italien ensidigt tilstod i perioden, før Rådets forordning 150/2003 (1) fandt anvendelse, en ulovlig fravigelse af artikel 26 EF og af den fællesskabsretlige toldordning, hvilket har medført en uretmæssig nedsættelse af toldindtægter, der har karakter af Fællesskabernes egne indtægter. På trods af Kommissionens gentagne anmodninger har den italienske regering afvist at beregne og indbetale til Fællesskaberne de beløb, der svarer til Fællesskabernes egne indtægter, der således er blevet unddraget Fællesskaberne fra den 1. januar 1998 til den 31. december 2002, ligesom den har afvist at betale morarenter af dette beløb som fastsat i de gældende bestemmelser på dette område.
   
      (1)  EFT L 25, s. 1.